Bryssel 31.3.2005

KOM(2005) 103 lopullinen

2005/0022 (ACC)

Ehdotus

NEUVOSTON ASETUS

ylimääräisten tullien käyttöön ottamisesta tiettyjen Amerikan yhdysvalloista peräisin olevien tuotteiden tuonnissa

(komission esittämä)

PERUSTELUT

Amerikan yhdysvallat, jäljempänä ’Yhdysvallat’, antoi 28. lokakuuta 2000 polkumyynnin ja tukien vastaisen lain (”Continued Dumping and Subsidy Offset Act”). Lain nojalla edellisen verovuoden aikana kannetut polkumyynti- ja tasoitustullit jaetaan vuosittain yrityksille, jotka ovat esittäneet polkumyynti- tai tuontitullin käyttöönottoon johtaneen kantelun tai tukeneet sitä.

Yhteisön ja kymmenen muun WTO-jäsenen (Australia, Brasilia, Chile, Indonesia, Intia, Japani, Kanada, Korea, Meksiko ja Thaimaa) yhdessä esittämän pyynnön perusteella WTO-paneeli totesi syyskuussa 2002 ja valituselin tammikuussa 2003, että kyseinen laki mahdollistaa polkumyynnin tai tukien vastaiset korjaustoimenpiteet, joita ei sallita tullitariffeja ja kauppaa koskevan yleissopimuksen 1994 VI artiklan soveltamisesta tehdyssä sopimuksessa eikä tukia ja tasoitustulleja koskevassa sopimuksessa . Niiden laatimat raportit hyväksyttiin riitojenratkaisuelimen erityiskokouksessa 27. tammikuuta 2003. Yhdysvallat velvoitettiin saattamaan lainsäädäntönsä WTO-sääntöjen mukaiseksi. Määräajaksi asetettiin 27. joulukuuta 2003. Yhdysvallat ei kuitenkaan ole vieläkään pannut täytäntöön WTO:n päätöstä ja suositusta.

Yhteisö käytti riitojen ratkaisusta annettuja sääntöjä ja menettelyjä koskevan sopimuksen (”DSU-sopimus”) 22 artiklan 2 kohdan mukaisia oikeuksiaan 26. tammikuuta 2004 ja pyysi riitojenratkaisuelimeltä lupaa keskeyttää vuonna 1994 tehdyn tullitariffeja ja kauppaa koskevan yleissopimuksen mukaisten tariffimyönnytystensä ja niihin liittyvien velvoitteiden soveltamisen Yhdysvaltoihin.

Yhdysvallat vastusti tariffimyönnytysten ja niihin liittyvien velvoitteiden keskeytyksen tasoa, joten asia saatettiin välimiesmenettelyyn. Välimiehen 31. elokuuta 2004 tekemän päätöksen mukaan yhteisölle aiheutuvat etuuksien mitätöivät tai heikentävät vaikutukset olivat 72 prosenttia yhteisöstä tulevassa tuonnissa kannettaviin tulleihin liittyvien maksujen määrästä viimeisimpänä vuotena, jolta tiedot olivat tuolloin käytössä. Välimies totesi, että yhteisön myönnytysten soveltamisen keskeyttäminen siten, että sidottujen tullien lisäksi otetaan käyttöön ylimääräinen tuontitulli Yhdysvalloista peräisin oleville tuotteille, joiden kaupan vuotuinen kokonaisarvo ei ylitä etuuksien mitätöivää tai heikentävää vaikutusta, olisi DSU-sopimuksen 22 artiklan 4 kohdan mukainen toimenpide.

Yhteisö esitti 10. marraskuuta 2004 uuden pyynnön keskeyttää joka vuonna tariffimyönnytystensä soveltamisen Yhdysvaltoihin siten, että välimiesmenettelyn perusteella määritelty etuuksien mitätöivien tai heikentävien vaikutusten vuotuinen taso ei ylity. Myönnytysten soveltaminen keskeytettäisiin siten, että pyynnössä mainitusta ohjeellisesta luettelosta valituista Yhdysvalloista peräisin olevista tuotteista kannettaisiin ylimääräinen tuontitulli. Riitojenratkaisuelin myönsi luvan 26. marraskuuta 2004. Ylimääräinen tuontitulli otetaan käyttöön vasta 1. toukokuuta 2005, jotta Yhdysvalloille jää mahdollisuus saattaa lainsäädäntönsä WTO:n päätöksen ja suosituksen mukaiseksi.

Kun tämä ehdotus neuvoston asetukseksi tehtiin, viimeisimmät Yhdysvaltojen viranomaisten tullien jakamisesta julkaisemat tiedot koskivat verovuonna 2004 maksettuja polkumyynti- ja tasoitustulleja. Näiden tietojen perusteella yhteisölle aiheutuneet etuuksien mitätöivät tai heikentävät vaikutukset ovat 27,81 miljoonaa Yhdysvaltojen dollaria.

Jos Yhdysvallat ei pane täytäntöön riitojenratkaisuelimen päätöstä ja suositusta, komissio mukauttaa vuosittain keskeyttämisen tason vastaamaan etuuksien mitätöiviä tai heikentäviä vaikutuksia, joita polkumyynnin ja tuen vastainen laki on tuona aikana yhteisölle aiheuttanut. Komissio muuttaa ylimääräisen tuontitullin suuruutta tai sen alaisia tuotteita neuvoston perusasetuksessa säädettyjä edellytyksiä ja menettelyjä noudattaen.

Tuotteet valittiin sellaisia Yhdysvaltojen tuotteita koskevan luettelon perusteella, joihin olisi sovellettu lisätullia, jos Yhdysvallat ei olisi kumonnut terästä koskevia suojatoimenpiteitään (lisätullien käyttöön ottamisesta tiettyjen Amerikan yhdysvalloista peräisin olevien tuotteiden tuonnissa 13 päivänä kesäkuuta 2002 annetun neuvoston asetuksen (EY) N:o 1031/2002 liite II, EYVL L 157, 15.6.2002, s. 8). Jäsenvaltiot esittivät pyyntöjä eräiden tuotteiden poistamiseksi luettelosta tai lisäämiseksi luetteloon. Tällä tavoin laadittiin WTO:lle tiedoksi annettu ohjeellinen luettelo, joka myöhemmin jaettiin kahteen osaan seuraavasti:

- ensimmäiseen osaan (asetusehdotuksen liite I) sisältyvät tuotteet, joista kannetaan 15 prosentin ylimääräinen tuontitulli arvon perusteella 1. toukokuuta 2005 alkaen. Ylimääräisen tuontitullin vaikutus asianomaisten Yhdysvalloista peräisin olevien tuotteiden tuontiin on yhden vuoden aikana kaupan arvona mitattuna enintään 27,81 miljoonaa Yhdysvaltojen dollaria.

- Toinen osa (asetusehdotuksen liite II) on varaluettelo. Jos keskeytyksen tasoa nostetaan, tuotteita voidaan lisätä ylimääräisen tuontitullin alaisia tuotteita koskevaan luetteloon. Uudet tuotteet valitaan varaluettelosta automaattisesti luettelossa esitetyssä järjestyksessä.

Ennen kuin uutta keskeytyksen tasoa aletaan soveltaa, yhteisö ilmoittaa riitojenratkaisuelimelle uuden keskeytyksen tason, ylimääräisen tuontitullin suuruuden, luettelossa mainittavat tuotteet ja toimenpiteen alaisten tuotteiden tuontimäärän Yhdysvalloista.

2005/0022 (ACC)

Ehdotus

NEUVOSTON ASETUS

ylimääräisten tullien käyttöön ottamisesta tiettyjen Amerikan yhdysvalloista peräisin olevien tuotteiden tuonnissa

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 artiklan,

ottaa huomioon komission ehdotuksen[1],

sekä katsoo seuraavaa:

Maailman kauppajärjestön (WTO) riitojenratkaisuelin hyväksyi 27 päivänä tammikuuta 2003 valituselimen raportin[2] ja valituselimen vahvistaman paneelin raportin[3], joissa todetaan, että polkumyynnin ja tukien vastainen laki ei ole WTO-sopimuksissa Yhdysvalloille määrättyjen velvoitteiden mukainen.

Koska Yhdysvallat ei ole saattanut lainsäädäntöään asianomaisten sopimusten mukaiseksi, yhteisö pyysi riitojenratkaisuelimeltä lupaa keskeyttää vuonna 1994 tehdyn GATT-sopimuksen mukaisten tariffimyönnytystensä ja niihin liittyvien velvoitteiden soveltamisen Yhdysvaltoihin[4]. Yhdysvallat vastusti tariffimyönnytysten ja niihin liittyvien velvoitteiden keskeytyksen tasoa, joten asia saatettiin välimiesmenettelyyn.

Välimiehet määrittivät 31 päivänä elokuuta 2004, että yhteisölle joka vuosi aiheutuvat etuuksien mitätöivät tai heikentävät vaikutukset olivat 72 prosenttia yhteisöstä tulevassa tuonnissa kannettaviin polkumyynti- tai tasoitustulleihin liittyvien polkumyynnin ja tukien vastaisen lain nojalla suoritettavien maksujen määrästä viimeisimpänä vuotena, jolta Yhdysvaltojen viranomaisten julkaisemat tiedot olivat tuolloin käytettävissä. Välimies totesi, että yhteisön myönnytysten tai muiden velvoitteiden soveltamisen keskeyttäminen siten, että sidottujen tullien lisäksi otetaan käyttöön ylimääräinen tuontitulli Yhdysvalloista peräisin oleville tuotteille, joiden kaupan vuotuinen kokonaisarvo ei ylitä etuuksien mitätöiviä tai heikentäviä vaikutuksia, olisi WTO-sääntöjen mukainen toimenpide. Välimiehen tekemän päätöksen mukaisesti riitojenratkaisuelin myönsi 26 päivänä marraskuuta 2004 luvan keskeyttää vuonna 1994 tehdyn GATT-sopimuksen mukaisten tariffimyönnytysten ja niihin liittyvien velvoitteiden soveltamisen Yhdysvaltoihin.

Viimeisimmät käytettävissä olevat tiedot polkumyynnin ja tukien vastaisen lain nojalla suoritetuista maksuista koskevat verovuonna 2004 (1 päivän lokakuuta 2003 ja 30 päivän syyskuuta 2004 välinen aika) kannettujen polkumyynti- ja tasoitustullien jakamista. Yhdysvaltojen tulli- ja rajavalvontalaitoksen julkaisemien tietojen perusteella yhteisölle aiheutuneet etuuksien mitätöivät tai heikentävät vaikutukset olivat 27,81 miljoonaa Yhdysvaltojen dollaria. Sen vuoksi yhteisö voi keskeyttää tariffimyönnytystensä soveltamisen Yhdysvaltoihin vastaavan määrän mukaisesti. Arvon perusteella kannettavan 15 prosentin ylimääräisen tuontitullin vaikutus liitteessä I mainittavien Yhdysvalloista peräisin olevien tuotteiden tuontiin on yhden vuoden aikana kaupan arvona mitattuna enintään 27,81 miljoonaa Yhdysvaltojen dollaria. Yhteisö keskeyttää näiden tuotteiden osalta tariffimyönnytystensä soveltamisen Yhdysvaltoihin 1 päivästä toukokuuta 2005 alkaen.

Jos Yhdysvallat ei pane täytäntöön riitojenratkaisuelimen päätöstä ja suositusta, komissio mukauttaa vuosittain keskeyttämisen tason vastaamaan etuuksien mitätöiviä tai heikentäviä vaikutuksia, joita polkumyynnin ja tukien vastainen laki on tuona aikana yhteisölle aiheuttanut. Komissio muuttaa liitteessä I olevaa luetteloa tai ylimääräisen tuontitullin suuruutta siten, että ylimääräisen tuontitullin vaikutus asianomaisten Yhdysvalloista peräisin olevien tuotteiden tuontiin vastaa yhden vuoden aikana enintään etuuksien mitätöiviä tai heikentäviä vaikutuksia kaupan arvona mitattuna.

Komissio noudattaa seuraavia vaatimuksia: a) komissio muuttaa ylimääräisen tuontitullin suuruutta silloin, kun tuotteiden lisääminen liitteeseen I tai niiden poistaminen siitä ei mahdollista keskeytyksen tason mukauttamista etuuksien mitätöiviä tai heikentäviä vaikutuksia vastaavaksi. Muussa tapauksessa komissio lisää tuotteita liitteessä I olevaan luetteloon, jos keskeytyksen tasoa nostetaan, tai poistaa tuotteita siitä, jos keskeytyksen tasoa alennetaan. b) Jos tuotteita lisätään, komissio valitsee tuotteita liitteessä II olevasta luettelosta automaattisesti siinä järjestyksessä, jossa tuotteet esitetään luettelossa. Komissio muuttaa tällöin myös liitteessä II olevaa luetteloa poistamalla siitä liitteeseen I lisätyt tuotteet. c) Jos tuotteita poistetaan, komissio poistaa ensiksi tuotteet, jotka oli lisätty liitteeseen I myöhemmässä vaiheessa. Tämän jälkeen komissio poistaa tuotteita liitteessä I olevasta luettelosta siinä esitetyssä järjestyksessä.

Päätös tehdään menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[5] mukaisesti.

Tämän asetuksen soveltamisalaan kuuluvien tuotteiden alkuperä määritetään yhteisön tullikoodeksista annetun neuvoston asetuksen (ETY) N:o 2913/92[6] säännösten mukaisesti.

Tuotteisiin, joille on myönnetty tuontilisenssi tullittomana tai alennetuin tullein ennen tämän asetuksen voimaantuloa, ei pitäisi soveltaa ylimääräistä tullia.

Tuotteisiin, joiden osalta voidaan todistaa, että ne olivat jo matkalla yhteisöön, kun tätä asetusta alettiin soveltaa, ja joiden määräpaikkaa ei voitu muuttaa, ei pitäisi soveltaa ylimääräistä tullia.

Tuotteisiin, joista ei kanneta tuontitullia neuvoston asetuksen (ETY) N:o 918/83[7] nojalla, ei pitäisi soveltaa ylimääräistä tuontitullia.

Tuotteet, joihin sovelletaan myönnytysten keskeyttämistä, olisi asetettava komission asetuksen (ETY) N:o 2454/93[8] IV luvun III osaston II osan mukaiseen tullivalvonnassa tapahtuvan valmistuksen menettelyyn ainoastaan tullikoodeksikomitean tarkastelun perusteella.

Ylimääräisen tuontitullin kiertämisen estämiseksi tämä asetus tulee voimaan päivänä, jona se julkaistaan,

ON ANTANUT TÄMÄN ASETUKSEN:

1 artikla

Keskeytetään vuonna 1994 tehdyn GATT-sopimuksen mukaisten yhteisön tariffimyönnytysten ja niihin liittyvien velvoitteiden soveltaminen tämän asetuksen liitteessä I lueteltuihin Amerikan yhdysvalloista peräisin oleviin tuotteisiin.

2 artikla

Kannetaan tämän asetuksen liitteessä I luetelluista Amerikan yhdysvalloista peräisin olevista tuotteista asetuksen (ETY) N:o 2913/92 mukaisen tullin lisäksi 15 prosentin arvotulli.

3 artikla

Komissio mukauttaa keskeytyksen tason vuosittain siten, että se vastaa polkumyynnin ja tukien vastaisen lain yhteisölle kyseisenä aikana aiheuttamia etuuksien mitätöiviä ja heikentäviä vaikutuksia. Komissio muuttaa ylimääräisen tullin suuruutta tai liitettä I seuraavin edellytyksin:

a) Etuuksien mitätöivien tai heikentävien vaikutusten on oltava 72 prosenttia yhteisöstä tulevassa tuonnissa kannettaviin polkumyynti- tai tasoitustulleihin liittyvistä polkumyynnin ja tukien vastaisen lain nojalla suoritettavista maksuista viimeisimpänä vuotena, jolta Yhdysvaltojen viranomaisten julkaisemat tiedot olivat tuolloin käytettävissä.

b) Muutos on tehtävä siten, että ylimääräisen tuontitullin vaikutus asianomaisten Yhdysvalloista peräisin olevien tuotteiden tuontiin on yhden vuoden aikana enintään yhtä suuri kuin etuuksien mitätöivät tai heikentävät vaikutukset kaupan arvona laskettuna.

c) Kun keskeytyksen tasoa nostetaan, komissio lisää tuotteita liitteeseen I, paitsi jos kyseessä ovat 3 artiklan 1 kohdan e alakohdassa tarkoitetut olosuhteet. Tuotteet valitaan liitteessä II olevasta luettelosta siinä esitetyssä järjestyksessä.

d) Kun keskeytyksen tasoa alennetaan, komissio poistaa tuotteita liitteestä I, paitsi jos kyseessä ovat 3 artiklan 1 kohdan e alakohdassa tarkoitetut olosuhteet. Komissio poistaa ensin tuotteet, jotka oli lisätty liitteessä I olevaan luetteloon myöhemmässä vaiheessa. Tämän jälkeen komissio poistaa liitteestä I tuotteita siinä esitetyssä järjestyksessä.

e) Komissio muuttaa ylimääräisen tullin suuruutta, kun keskeytyksen tasoa ei voida muuttaa etuuksien mitätöiviä tai heikentäviä vaikutuksia vastaavaksi, ja tämä tapahtuu joko lisäämällä tuotteita liitteessä I olevaan luetteloon tai poistamalla tuotteita siitä.

Kun tuotteita lisätään liitteessä I olevaan luetteloon, komissio muuttaa samalla liitteessä II olevaa luetteloa poistamalla siitä kyseiset tuotteet. Liitteessä II olevaan luetteloon jäävien tuotteiden järjestystä ei muuteta.

Tämän artiklan mukaiset päätökset tehdään 4 artiklan 2 kohdassa säädettyä menettelyä noudattaen.

4 artikla

Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja.

Kun tähän kohtaan viitataan, sovelletaan päätöksen 1999/468/EY 5 artiklaa.

Päätöksen 1999/468/EY 5 artiklan 6 kohdassa säädetyksi määräajaksi vahvistetaan yksi kuukausi.

Komitea vahvistaa työjärjestyksensä.

5 artikla

Tämän asetuksen soveltamisalaan kuuluvien tuotteiden alkuperä määritetään asetuksen (ETY) N:o 2913/92 säännösten mukaisesti.

6 artikla

Liitteessä I lueteltaviin tuotteisiin, joille on myönnetty tuontilisenssi tullittomana tai alennetuin tullein ennen tämän asetuksen voimaantuloa, ei sovelleta ylimääräistä tullia.

Liitteessä I lueteltaviin tuotteisiin, joiden osalta voidaan todistaa, että ne ovat jo matkalla yhteisöön, kun tätä asetusta aletaan soveltaa, ja joiden määräpaikkaa ei voida muuttaa, ei sovelleta ylimääräistä tullia.

Liitteessä I lueteltaviin tuotteisiin, joista ei kanneta tuontitulleja asetuksen (ETY) N:o 918/83 nojalla, ei sovelleta ylimääräistä tullia.

Liitteessä I lueteltavat tuotteet voidaan asettaa tullivalvonnassa tapahtuvan valmistuksen menettelyyn komission asetuksen (ETY) N:o 2454/93 551 artiklan 1 kohdan ensimmäisen alakohdan mukaisesti ainoastaan, jos tullikoodeksikomitea on tarkastellut taloudellisten edellytysten täyttymistä, jollei tuotteita ja toimintoja mainita kyseisen asetuksen liitteessä 76 olevassa A osassa.

7 artikla

Neuvosto päättää tämän asetuksen kumoamisesta sen jälkeen, kun Amerikan yhdysvallat on pannut täysimääräisesti täytäntöön WTO:n riitojenratkaisuelimen suosituksen.

8 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä .

Sitä sovelletaan 1 päivästä toukokuuta 2005.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä […]

Neuvoston puolesta

Puheenjohtaja

LIITE I

Tuotteet, joihin sovelletaan ylimääräistä tullia, yksilöidään kahdeksannumeroisella CN-koodilla. Näihin koodeihin luokiteltavien tuotteiden kuvaus on tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87[9] liitteessä I.

4820 10 90

4820 50 00

4820 90 00

4820 30 00

4820 10 50

6204 63 11

6204 69 18

6204 63 90

6104 63 00

6203 43 11

6103 43 00

6204 63 18

6203 43 19

6204 69 90

6203 43 90

0710 40 00

9003 19 30

8705 10 00

LIITE II

Tämän liitteen tuotteet yksilöidään kahdeksannumeroisella CN-koodilla. Näihin koodeihin luokiteltavien tuotteiden kuvaus on tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87[10] liitteessä I.

6301 40 10

6301 30 10

6301 30 90

6301 40 90

4818 50 00

9009 11 00

9009 12 00

8467 21 99

4803 00 31

4818 30 00

4818 20 10

9403 70 90

6110 90 10

6110 19 10

6110 19 90

6110 12 10

6110 11 10

6110 30 10

6110 12 90

6110 20 10

6110 11 30

6110 11 90

6110 90 90

6110 30 91

6110 30 99

6110 20 99

6110 20 91

9608 10 10

6402 19 00

6404 11 00

6403 19 00

6105 20 90

6105 20 10

6106 10 00

6206 40 00

6205 30 00

6206 30 00

6105 10 00

6205 20 00

9406 00 11

9406 00 38

6101 30 10

6102 30 10

6201 12 10

6201 13 10

6102 30 90

6201 92 00

6101 30 90

6202 93 00

6202 11 00

6201 13 90

6201 93 00

6201 12 90

6204 42 00

6104 43 00

6204 49 10

6204 44 00

6204 43 00

6203 42 31

6204 62 31

[1] EUVL C [...], [...], s. [...].

[2] Yhdysvallat – Polkumyynnin ja tukien vastainen laki (ns. Byrd-muutos) , valituselimen raportti (WT/DS217/AB/R, WT/DS234/AB/R, 16.1.2003).

[3] Yhdysvallat – Polkumyynnin ja tukien vastainen laki (ns. Byrd-muutos) , paneelin raportti (WT/DS217/R, WT/DS234/R, 16.9.2002).

[4] Yhdysvallat – Polkumyynnin ja tukien vastainen laki (ns. Byrd-muutos). Euroopan yhteisöt vetoavat riitojen ratkaisusta annettuja sääntöjä ja menettelyjä koskevan sopimuksen 22 artiklan 2 kohtaan (WT/DS217/22, 16.1.2004).

[5] EYVL 184, 17.7.1999, s. 23,

[6] EYVL 302, 19.10.1992, s. 1, asetus sellaisena kuin se on viimeksi muutettuna asiakirjalla Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unionin perustuu (EUVL L 236, 23.9.2003, s. 940).

[7] Neuvoston asetus (ETY) N:o 918/83, annettu 28 päivänä maaliskuuta 1983, yhteisön tullittomuusjärjestelmän luomisesta (EYVL L 105, 23.4.1983, s. 1), asetus sellaisena kuin se on viimeksi muutettuna asiakirjalla Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unionin perustuu, sekä Ison-Britannian ja Pohjois-Irlannin Yhdistyneen kuningaskunnan suvereniteettiin kuuluvista alueista Kyproksessa tehdyllä pöytäkirjalla N:o 3 (EUVL L 236, 23.9.2003, s. 940).

[8] Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s.1), Asetus sellaisena kuin se on viimeksi muutettuna asetuksella (EY) N:o 2286/2003 (EYVL L 343, 31.12.2003, s. 1).

[9] EYVL 256, 7.9.1987, s. 1, asetus sellaisena kuin se on viimeksi muutettuna komission asetuksella (EY) N:o 1810/2004 (EUVL L 327, 30.10.2004, s. 1).

[10] EYVL 256, 7.9.1987, s. 1, asetus sellaisena kuin se on viimeksi muutettuna komission asetuksella (EY) N:o 1810/2004 (EUVL L 327, 30.10.2004, s. 1).